  Майя Бывальцева 31-тӥ шуркынмонэ Россиысь Кунсьӧр ужъёсъя министерствоын Удмурт Элькунэн тодматон ортчиз. Ужрадэ пыриськисьёс азьын «Брангуртысь песянайёс» коллектив удмурт но ӟуч кылъёсын кырӟанъёссэс быдэстӥзы. Соослэн возьматонэнызы видеоез министерстволэн «ВКонтакте» мерлыко вотэсысь нимлыко огиназ поттӥзы. Туж шумпотӥсько, туннэ таӵе чебер юртын удмурт кырӟан чузъяськоз шуыса, вераз коллективлэн кивалтӥсез Ольга Туктарева. Быгато-а вал песянайёс ог 10 ар талэсь малпаны, соослы Савва Морозовлэн особняказ кырӟаны шудо учыр тупалоз шуыса. Зэмзэ но паймымон Ольга Туктарева, «Брангуртысь песянайёс» коллективлэн кивалтӥсезПесянайёс куно пумитан гурез, Брангуртысь такмакъёсты кырӟазы, трос кылӥсьёслы тужгес кельшись «Италмас» кырӟанзэс быдэстӥзы. Таӵе чебер залы ми кӧня ке кепырамы, сомында воргоронъёс татын, нош милям песятайёсмы 2-3 адями гинэ. <…> Но тӥ дорамы Брангуртэ, Удмуртие лыктӥды ке, ми ух! возьматом. Лыктэ куное, возьмалом Ольга Туктарева, «Брангуртысь песянайёс» коллективлэн кивалтӥсезРоссиысь Кунсьӧр ужъёсъя министр Сергей Лавров серекъяса вераса, соос но тамында песянайёс азьын кепырало шуыса. Ми тӥледыз туж яратӥськомы, со дырысен на ай, куке тӥледыз «Евровидениын» кулэезезъя ӧз дунъялэ – тӥ нырысетӥ инты басьтыны кулэ вал. Туж бадӟым тӥледлы вашкала искусствоез утемды но сое туала улонэ пыртэмды понна. Ваньмыз понна тӥледлы тау. Мон тодӥсько, алигес тӥ одӥгзэ кырӟасьтэс ыштӥды, Наталья Яковлевна Пугачеваез, соин ик ми сое буре ваёмы. Тӥледлы тазалык но творчествоын азинсконъёс сӥзиськомы Сергей Лавров, Россиысь кунсьӧр ужъёсъя министрУдмуртилэн экономикая но инвестициосъя луонлыкъёсыныз Россиысь МИД-ын тодматонэ дипломатъёс, федерал но улосвыл тӧрлыкъёслэн, ужбергатӥсьёслэн, Россиысь но кунгож сьӧрысь иворъёсты вӧлмытӥсь ёзэсъёслэн ыстэм муртъёссы пыриськизы. Удмуртилэн тӧроез Александр Бречалов улосвылын ужбергатонэз нуон луонлыкъёс, выль но азинлыко вузъёсын тодматӥз.  Тодэ вайытом, Наталья Пугачёва 26-тӥ коньывуонэ улонысь кошкиз. 28-тӥ коньывуонэ Удмуртилэн 2020-тӥ арлы ужрадъёсын дырпусэныз тодматонын «Брангуртысь песянайёс» коллектив «Туж мӧзмыку» удмурт калык кырӟанзэс Наталья Яковлевналы сӥзьыса быдэстӥзы.   Тегъёс: МИД Москва СергейЛавров Удмуртия Брангуртпесянайёс 100ар  